CELEX: C2004/228/53
Language: lv
Date: 2004-09-11 00:00:00
Title: Lieta C-287/04: Prasība pret Zviedrijas Karalisti, ko 2004. gada 5. jūlijā iesniedza Eiropas Kopienu Komisija

11.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 228/26
            
         Prasība pret Zviedrijas Karalisti, ko 2004. gada 5. jūlijā iesniedza Eiropas Kopienu Komisija
   (Lieta C-287/04)
   (2004/C 228/53)
   Eiropas Kopienu Tiesā 2004. gada 5. jūlijā izskatīšanai ir iesniegta prasība pret Zviedrijas Karalisti, ko cēla Eiropas Kopienu Komisija, kuru pārstāv L. Ström un N. Yerrell, pārstāvji, kuri norādīja adresi Luksemburgā.
   Komisijas prasījumi Tiesai ir šādi:
   
               —
            
            
               atzīt, ka, netransponējot Padomes 1993. gada 23. novembra Direktīvas 93/104/EK (1) par dažiem darba laika organizēšanas aspektiem 3., 6. un 8. pantus, Zviedrijas Karaliste nav izpildījusi pienākumus, ko tai uzliek šī Direktīva,
            
         
               —
            
            
               piespriest Zviedrijas Karalistei atlīdzināt izdevumus.
            
         Pamati un galvenie argumenti:
   Zviedrijas normatīvie akti negarantē diennakts atpūtas minimumu, kam jābūt 11 stundas pēc kārtas katru 24 stundu laikposmā, kā to prasa Direktīvas 3. pants. Tas fakts, ka lielākā daļa darbinieku ir noslēguši koplīgumus, kuri regulē šos jautājumus, neietekmē pienākumu transponēt šo noteikumu attiecībā uz visiem darbiniekiem.
   Attiecībā uz Direktīvas 6. pantu, ir jāatzīmē, ka pārskata periods 6. panta piemērošanai, kas nepārsniedz četrus mēnešus un kuru paredz 16. panta 2. daļa, nedrīkst pārsniegt sešus mēnešus saskaņā ar 17. panta 4. daļu. Iespējamo atkāpju ilgums attiecībā uz pārskata periodu ir mazāks nekā tas ir noteikts Zviedrijas normatīvajos aktos.
   Direktīvas 8. pants nav skaidri iekļauts Zviedrijas normatīvajos aktos.
   
      (1)  OV L 307, 13.12.1993., 18. lpp.